**Projektas**

**PANEVĖŽIO RAJONO SAVIVALDYBĖS TARYBA**

**SPRENDIMAS**

DĖL PANEVĖŽIO RAJONO SAVIVALDYBĖS TARYBOS 2017 M. RUGPJŪČIO 24 D. SPRENDIMO NR. T-156 „DĖL DIDŽIAUSIO LEISTINO PAREIGYBIŲ, FINANSUOJAMŲ IŠ SAVIVALDYBĖS BIUDŽETO, SKAIČIAUS BIUDŽETINĖSE ĮSTAIGOSE NUSTATYMO“ PAKEITIMO

2017 m. spalio 12 d. Nr. T-

Panevėžys

 Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Savivaldybės taryba n u s p r e n d ž i a:

Pakeisti didžiausio leistino pareigybių, finansuojamų iš savivaldybės biudžeto, skaičiaus biudžetinėse įstaigose, patvirtinto Savivaldybės tarybos 2017 m. rugpjūčio 24 d. sprendimu Nr. T-156 „Dėl didžiausio leistino pareigybių, finansuojamų iš savivaldybės biudžeto, skaičiaus biudžetinėse įstaigose nustatymo“, 20 eilutę ir ją išdėstyti taip:

|  |  |  |
| --- | --- | --- |
| Eil.Nr. | Biudžetinės įstaigos pavadinimas | Didžiausias leistinas pareigybių (etatų) skaičius |
| 20. | Dembavos lopšelis-darželis „Smalsutis“ | 27,11  |

Stasė Venslavičienė

2017-09-27

**PANEVĖŽIO RAJONO SAVIVALDYBĖS ADMINISTRACIJOS**

**PERSONALO ADMINISTRAVIMO SKYRIUS**

Panevėžio rajono savivaldybės tarybai

# **AIŠKINAMASIS RAŠTAS DĖL SPRENDIMO „DĖL PANEVĖŽIO RAJONO SAVIVALDYBĖS TARYBOS 2017 M. RUGPJŪČIO 24 D. SPRENDIMO NR. T-156 „DĖL DIDŽIAUSIO LEISTINO PAREIGYBIŲ, FINANSUOJAMŲ IŠ SAVIVALDYBĖS BIUDŽETO, SKAIČIAUS BIUDŽETINĖSE ĮSTAIGOSE NUSTATYMO“ PAKEITIMO“ PROJEKTO**

2017-09-27

Panevėžys

 **1. Projekto rengimą paskatinusios priežastys.**

 Panevėžio r. Dembavos lopšelio-darželio „Smalsutis“ 2017 m. rugpjūčio 28 d. raštas Nr. SD-85 „Dėl grupės steigimo“.

**2. Sprendimo projekto esmė ir tikslai.**

Šiuo sprendimo projektu siūloma pakeisti didžiausią leistiną pareigybių, finansuojamų iš Savivaldybės biudžeto, skaičių, patvirtintą Savivaldybės tarybos 2017 m. rugpjūčio 24 d. sprendimu Nr. T-156 „Dėl didžiausio leistino pareigybių, finansuojamų iš savivaldybės biudžeto, skaičiaus biudžetinėse įstaigose nustatymo“, Dembavos lopšelio-darželio „Smalsutis“ 20 eilutėje vietoje 24,49 įrašyti 27,11 (padidinant 2,62 pareigybės).

Dembavos lopšelyje-darželyje „Smalsutis“ dėl naujos ikimokyklinio ugdymo grupės steigimo siūloma įsteigti auklėtojo pareigybės 1,62 etato (0,71 etato finansuojama iš savivaldybės biudžeto, 0,91 etato finansuojama iš mokinio krepšelio lėšų) ir auklėtojo padėjėjo pareigybės 1 etatą (įstaiga yra gavusi 68 tėvų prašymus dėl vaikų priėmimo į ikimokyklinio ugdymo grupes, iš jų dar 24 vaikai norėtų lankyti įstaigą jau 2017 metais).

 **3. Kokių pozityvių rezultatų laukiama.**

Bus užtikrinta tinkama vaikų priežiūra, lavinimas bei patenkinti tėvų prašymai.

 **4. Galimos neigiamos pasekmės priėmus sprendimą, kokių priemonių reikėtų imtis, kad tokių pasekmių būtų išvengta.**

Neigiamų pasekmių nenumatoma.

 **5. Kokius galiojančius teisės aktus būtina pakeisti ar panaikinti, priėmus teikiamą projektą.**

 Teisės aktų keisti ar naikinti, priėmus sprendimą, nereikės.

 **6. Reikiami paskaičiavimai, išlaidų sąmatos bei finansavimo šaltiniai, reikalingi sprendimo įgyvendinimui.**

 Steigiamoms pareigybėms finansuoti iki kalendorinių metų pabaigos reikės 3 900 Eur darbo užmokesčiui ir 1 200 Eur įmokoms Sodrai.

 Sprendimo projektui nereikalingas antikorupcinis vertinimas.

Vedėja Stasė Venslavičienė